CELEX: C2007/082/25
Language: et
Date: 2007-04-14 00:00:00
Title: Kohtuasi C-16/07 P: Marguerite Chetcuti 22. jaanuaril 2007 esitatud apellatsioonkaebus Esimese Astme Kohtu (neljas koda) 8. novembri 2006 . aasta otsuse peale kohtuasjas T-357/04: Chetcuti versus komisjon

14.4.2007   
            
            
               ET
            
            
               Euroopa Liidu Teataja
            
            
               C 82/13
            
         Marguerite Chetcuti 22. jaanuaril 2007 esitatud apellatsioonkaebus Esimese Astme Kohtu (neljas koda) 8. novembri 2006. aasta otsuse peale kohtuasjas T-357/04: Chetcuti versus komisjon
   (Kohtuasi C-16/07 P)
   (2007/C 82/25)
   Kohtumenetluse keel: prantsuse
   Pooled
   
      Apellant: Marguerite Chetcuti (esindaja: advokaat M.-A. Lucas)
   
      Teine menetluspool: Euroopa Ühenduste Komisjon
   Apellandi nõuded
   
               —
            
            
               Tühistada Euroopa Ühenduste Esimese Astme Kohtu (neljas koda) 8. novembri 2006. aasta otsus kohtuasjas T-357/04: Chetcuti v. komisjon;
            
         
               —
            
            
               rahuldada apellandi Esimese Astme Kohtus esitatud nõuded ning seega:
               
                           —
                        
                        
                           tühistada konkursikomisjoni 22. juuni 2004. aasta otsus, millega lükati konkursiteadaande COM/PA/04 punkti III alusel hageja kandidatuur tagasi;
                        
                     
                           —
                        
                        
                           tühistada hilisemad konkursimenetluse aktid, eeskätt valimiskomisjoni koostatud nimekiri kandidaatidest, kes vastavad konkursiteadaandes määratud tingimustele; selle alusel komisjoni tehtud otsus, millega määrati kindlaks täidetavate töökohtade arv; valimiskomisjoni töö tulemusena koostatud nimekiri sobivatest kandidaatidest; ning selle alusel ametisse nimetava asutuse vastu võetud otsused ametisse nimetamise kohta;
                        
                     
                           —
                        
                        
                           mõista esimeses kohtuastmes kantud kohtukulud välja komisjonilt;
                        
                     
         
               —
            
            
               mõista Euroopa Kohtus kantud menetluskulud välja komisjonilt.
            
         Väited ja peamised argumendid
   Apellant esitab oma apellatsioonkaebuse toetuseks vaid ühe väite, mille kohaselt on Esimese Astme Kohus rikkunud sisekonkursi mõistet konkursiteadaande avaldamise ajal kehtinud personalieeskirjade artikli 4 ja artikli 29 lõike 1 punkti b tähenduses, samuti personalieeskirjade artikli 27 ja artikli 4 lõikes 1 töölevõtmise suhtes seatud eesmärki ning võrdse kohtlemise põhimõtet või on vähemalt rikkunud põhjendamiskohustust.
   Selle väite raames osutab hageja sisuliselt sellele, et Euroopa Kohtu ja Esimese Astme Kohtu praktikast tulenevalt hõlmab väljend “institutsioonisisene konkurss ”avalik-õiguslikust suhtest tingituna kõiki selle institutsiooni teenistuses olevaid isikuid, sealhulgas abiteenistujaid, ning et Esimese Astme Kohus on seda kohtupraktikat valesti kohaldanud ja tõlgendanud vääralt mõistet “sisekonkurss”, lähtudes pigem konkursi põhieesmärgist, mis määratletakse subjektiivsete tunnuste alusel, kui selle olemusest, mis määratletakse konkursile lubamise objektiivsete tingimuste alusel, mis on määratud konkursiteadaandes.
   Seejärel väidab apellant, et kuigi ei saa eitada, et ametisse nimetaval asutusel on ulatuslik kaalutlusõigus, millised konkursile lubamise tingimused konkursiteadaandes kehtestada, peab ta seda õigust teostama täidetavatele töökohtadele esitatavatest nõuetest ja teenistuse huvidest lähtudes, nii et argument, mille kohaselt on abiteenistujate väljajätmine põhjendatud sellega, et erinevalt ametnikest ja ajutistest ametnikest ei pidanud nad esmasel töölevõtmisel tõendama oma võimekust ja tulemuslikkust, ei ole asjakohane. Selliseid omadusi saab tõendada vaid konkursiteadaandes ettenähtud eelvaliku- ja valikueksamite edukas läbimine. Sama kehtib ka täidetavatel töökohtadel nõutavate tööülesannete täitmise oskuse tõendamise kohta.
   Teise võimalusena väidab hageja lõpuks, et edasikaevatud kohtuotsust ei ole piisavalt põhistatud, kuivõrd Esimese Astme Kohus ei ole vastanud tema argumendile konkursiteadaande sisemise vastuolu kohta, kuna näib, et sellega välistatakse abiteenistujate kandideerimise võimalus, kuid võetakse arvesse töökogemuse kindlaksmääramisel, mis on abiteenistujana mõnes tegevusüksuses omandatud.